ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2021

# RAPORT DE SPECIALITATE

la proiectul de hotărâre privind însușirea protocoalelor de predare-primire, a proceselor-verbale de predare-primire și atestarea apartenenței la domeniul public al Municipiului Câmpulung Moldovenesc a cinematografului ”Moldova” situat în str. Calea Bucovinei nr. 35 și a cinematografului ”Luceafărul”, situat în str. Calea Transilvaniei nr. 2 din Municipiul Câmpulung Moldovenesc

Cu privire la proiectul de hotărâre facem următoarele precizări:

Cu R.A.D.E.F. ”România-Film” au fost încheiate protocoalele și procesele verbale (protocolul nr. 23482/16.08.2021 și procesul verbal nr. 26747/17.09.2021 pentru predarea-primirea Cinematografului ”Moldova” și a terenului aferent și protocolul nr. 23483/16.08.2021 și procesul verbal nr. 26777/17.09.2021 pentru predarea-primirea Cinematografului ”Luceafărul” și a cotei de teren aferente). Bunurile mai sus menționate au fost preluate din domeniul privat al Statului Român și administrarea R.A.D.E.F. ”România-Film”, în domeniul public al municipiului Câmpulung Moldovenesc și administrarea Consiliului Local al municipiului Câmpulung Moldovenesc.

Cinematograful ”Moldova” este situat în municipiul Câmpulung Moldovenesc, str. Calea Bucovinei nr 35 și este compus din construcții și terenul aferent.

Terenul are o suprafață de 1034 mp, având categoria CC, este identificat cadastral prin imobilul cu nr. 34543 Câmpulung Moldovenesc, teren parțial împrejmuit.

Construcția C1 are suprafața construită la sol de 406 mp și este construită în anul 1956 din zidărie. Construcția face parte din categoria construcțiilor administrative și social culturale, identificată prin nr. cadastral 34543-C1. Construcția C2 – anexă, fără acte, are suprafața construită la sol de 9 mp și se identifică prin nr. cadastral 34543-C2.

Cinematograful ”Luceafărul” este situat în municipiul Câmpulung Moldovenesc, str. Calea Transilvaniei nr. 2 și este reprezentat printr-un apartament și cota de teren aferentă.

 Spațiul este situat la etajul clădirii C1 înscrisă în CF 32395-C1 colectivă și este format din încăperile notate 52, 53, 54A, 54B, 54C, 55A, 55B, 55C și 57 cu suprafața utilă totală de 264,5 mp și balcoanele notate cu nr. 54D, 55D și 56, cu suprafața totală de 15,2 mp. Suprafața totală a spațiului (utilă+balcon) este de 279,7 mp.

După adoptarea hotărârii se va putea realizare înscrierea dreptului de proprietate pentru aceste imobile în favoarea municipiului Câmpulung Moldovenesc și completarea inventarului bunurilor care alcătuiesc domeniul public al municipiului Câmpulung Moldovenesc

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| Director executiv adjunct,Istrate Luminița | Serviciul patrimoniu,Șef serviciu,Niță Marcela LuminițaNuțescu Gabriela Elvira |